جیلانی کامران

پروفیسر جیلانی کامران (پیدائش: 24 اگست، 1926ء- وفات: 22 فروری، 2003ء) پاکستان سے تعلق رکھنے والے اردو کے ممتاز شاعر، محقق، نقاد اور انگریزی کے پروفیسر ایمریطس تھے۔

 حالات زندگی 
پروفیسر جیلانی کامران 24 اگست، 1926ء کو پونچھ، ریاست جموں و کشمیر، برطانوی ہندوستان میں پیدا ہوئے۔جیلانی کامران، سوانح و تصانیف ویب، پاکستانپروفیسر جیلانی کامران انتقال کر گئے، روزنامہ ڈان کراچی، 23 فروری 2003ءعقیل عباس جعفری: پاکستان کرونیکل، ورثہ / فضلی سنز، کراچی، 2010ء، ص 907 انھوں نے گورنمنٹ کالج لاہور سے انگریزی ادب میں ایم اے اور 1957ء میں ایڈنبرگ یونیورسٹی سے ایم اے (آنرز) کی ڈگری حاصل کی۔

 ملازمت 
جیلانی کامران 1957ء میں گورنمنٹ کالج لاہور سے بطور انگریزی استاد وابستہ ہوئے۔ اسی کالج میں 1971ء سے 1973ء تک وائس پرنسپل مقرر ہوئے۔1973ء سے 1975ء تک گورنمنٹ کالج اصغر مال راولپنڈی میں پرنسپل کے عہدے پر فائض رہے۔ 1979ء سے 1989ء تک ایف سی کالج لاہور میں شعبۂ انگریزی کے صدر اور پھر 1999ء میں پروفیسر ایمریطس مقرر ہوئے۔

 ادبی خدمات 
جیلانی کامران کے شعری مجموعوں میں استانزے، نقش کف پا، چھوٹی بڑی نظمیں اور نظمیں، دستاویز اور جیلانی کامران کی نظمیں اور نثری کتب میں تنقید کا نیا پس منظر، نئی نظم کے تقاضے، غالب کی تنقیدی شخصیت، نظریہ پاکستان کا ادبی و فکری مطالعہ، اقبال اور ہمارا عہد، لاہورکی گواہی، قائد اعظم اور آزادی کی تحریک، ہمارا ادبی و فکری سفر، امیر خسرو کا صوفیانہ مسلک اور ادب کے مخفی اشارے شامل ہیں۔

 تصانیف 
 شعری مجموعے 
 استانزے
 نقش کف پا
 چھوٹی بڑی نظمیں
 اور نظمیں
 دستاویز
 جیلانی کامران کی نظمیں

 نثری کتب 
 تنقید کا نیا پس منظر
 نئی نظم کے تقاضے
 غالب کی تہذیبی شخصیت
 نظریہ پاکستان کا ادبی و فکری مطالعہ
 اقبال اور ہمارا عہد
 لاہورکی گواہی
 قائد اعظم اور آزادی کی تحریک
 ہمارا ادبی و فکری سفر
 ادب کے مخفی اشارے
 امیر خسرو کا صوفیانہ مسلک
 مغرب کے تنقیدی نظریے
 انگریزی زبان و ادب کی تدریس میں قومی زبان کا کردار
 قومیت کی تشکیل اور اُردو زبان
 زندہ رہنما قائد اعظم

 اعزازات 
جیلانی کامران کی خدمات کے صلے میں حکومت پاکستان نے 1986ء میں تمغا امتیاز اور 2002ء میں صدارتی اعزاز برائے حسن کارکردگی کا اعزاز عطا کیا۔

 وفات 
جیلانی کامران 22 فروری، 2003ء کو لاہور، پاکستان میں 77 سال کی عمر میں وفات پاگئے۔ وہ اقبال ٹاؤن لاہور میں نشتر بلاک کے قبرستان میں سپردِ خاک ہوئے۔

 حوالہ جات 

زمرہ:آدم جی ادبی اعزار کے وصول کنندگان
زمرہ:اردو ادبی ناقد
زمرہ:اردو تنقید نگار
زمرہ:اردو محققین
زمرہ:بیسویں صدی کے پاکستانی شعرا
زمرہ:پاکستانی ادبی نقاد
زمرہ:پاکستانی اردو شعرا
زمرہ:پاکستانی انگریزی زبان کے مصنفین
زمرہ:پاکستانی ماہرین تعلیم
زمرہ:پاکستانی محققین
زمرہ:پاکستانی مسلم شخصیات
زمرہ:تمغائے امتیاز وصول کنندگان
زمرہ:تمغائے حسن کارکردگی وصول کنندگان
زمرہ:تمغائے قائد اعظم وصول کنندگان
زمرہ:فضلا جامعہ ایڈنبرگ
زمرہ:فضلا جامعہ پنجاب
زمرہ:لاہور کے شعرا
زمرہ:ویکی ڈیٹا سے مختلف مختصر وضاحت
زمرہ:1926ء کی پیدائشیں
زمرہ:2003ء کی وفیات

زمرہ:ماہرین اقبالیات